ai4bharat/Pralekha huggingface dataset:
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদীর নতুন সংসদ ভবন উদ্বোধনের প্রেক্ষিতে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ দেশবাসীকে অভিনন্দন জানিয়েছেন
প্রধানমন্ত্রী শ্রী নরেন্দ্র মোদী নতুন সংসদ ভবন জাতির উদ্দেশে উৎসর্গ করেছেন; এই ভবন শুধু জনসাধারণের আশা-আকাঙ্খা পূরনের স্থানই নয়, অমৃতকাল চলাকালীন প্রতিটি ক্ষেত্রে শ্রেষ্ঠত্বের দিকে ভারতের যাত্রার সূচনাস্থল
কেন্দ্রীয় স্বরাষ্ট্র ও সমবায় মন্ত্রী শ্রমযোগীদের কঠোর পরিশ্রমের জন্য তাঁদের প্রতি কৃতজ্ঞতা প্রকাশ করেছেন; এদের জন্যই রেকর্ড সময়ে নতুন সংসদ ভবন নির্মাণ করে জাতির স্বপ্ন পূরণ করা সম্ভব হয়েছে
নতুন সংসদ ভবনে প্রধানমন্ত্রীর প্রতিষ্ঠা করা সেঙ্গল ভারতের সাংস্কৃতিক ঐতিহ্য ও বর্তমান সময়ের মধ্যে সেতুবন্ধন করেছে
নয়াদিল্লি, ২৮ মে, ২০২৩
প্রধানমন্ত্রী শ্রী নরেন্দ্র মোদীর নতুন সংসদ ভবন উদ্বোধনের প্রেক্ষিতে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ দেশবাসীকে অভিনন্দন জানিয়েছেন।
একগুচ্ছ ট্যুইট বার্তায় শ্রী শাহ বলেছেন, “জাতির উদ্দেশে উৎসর্গ করা এই নতুন সংসদ ভবন শুধু জনসাধারণের আশা-আকাঙ্খা পূরনের স্থানই নয়, অমৃতকাল চলাকালীন প্রতিটি ক্ষেত্রে শ্রেষ্ঠত্বের দিকে ভারতের যাত্রার সূচনাস্থল।
কেন্দ্রীয় স্বরাষ্ট্র ও সমবায় মন্ত্রী শ্রমযোগীদের কঠোর পরিশ্রমের জন্য তাঁদের প্রতি কৃতজ্ঞতা প্রকাশ করেছেন। এঁদের জন্যই রেকর্ড সময়ে নতুন সংসদ ভবন নির্মাণ করে জাতির স্বপ্ন পূরণ করা সম্ভব হয়েছে বলে তিনি মন্তব্য করেন।
শ্রী শাহ বলেন, নতুন সংসদ ভবনে প্রধানমন্ত্রীর প্রতিষ্ঠা করা সেঙ্গল বা রাজদন্ড ভারতের সাংস্কৃতিক ঐতিহ্য ও বর্তমান সময়ের মধ্যে সেতুবন্ধন করেছে। এটি আগামী প্রজন্মকে ভারতের সমৃদ্ধ সংস্কৃতিতে ন্যায়পরায়ণতার গুরুত্ব সম্পর্কে সচেতন করবে।
CG/SD/SB
(Visitor Counter : 122
কেন্দ্রীয়মন্ত্রিসভা
ফোর জি  মোবাইল পরিষেবার আওতায় না থাকা গ্রামগুলির জন্য ২৬,৩১৬ কোটি টাকার প্রকল্প অনুমোদন কেন্দ্রীয় মন্ত্রিসভার
নয়াদিল্লি, ২৭ জুলাই, ২০২২
কেন্দ্রীয় সরকারের অন্ত্যোদয় কর্মসূচীর অবিচ্ছেদ্য অঙ্গ হ’ল দেশ জুড়ে ডিজিটাল অন্তর্ভুক্তি ও যোগাযোগ ব্যবস্থা গড়ে তোলা। কেন্দ্রীয় মন্ত্রিসভা আজ ফোর জি মোবাইল পরিষেবার আওতায় না থাকা গ্রামগুলির জন্য ২৬,৩১৬ কোটি টাকার প্রকল্প অনুমোদন করেছে। গত বছর ৫টি রাজ্যের ৪৪টি উচ্চাকাঙ্খী জেলার ৭ হাজার ২৮৭টি গ্রামে ফোর জি পরিষেবা পৌঁছে দেওয়ার জন্য সরকার আরেকটি প্রকল্প অনুমোদন করে।
২০২১ সালের স্বাধীনতা দিবসের ভাষণে প্রধানমন্ত্রী শ্রী নরেন্দ্র মোদী সমস্ত সরকারি প্রকল্পের সুবিধা সকলের কাছে পৌঁছে দেওয়া নিশ্চিত করতে আহ্বান জানান। আজ যে প্রকল্প অনুমোদিত হয়েছে, তার ফলে দেশে ফোর জি পরিষেবার আওতায় না থাকা ২৪,৬৮০টি গ্রামের মানুষ এই পরিষেবা ব্যবহারের সুযোগ পাবেন। এই প্রকল্পের আওতায় পুনর্বাসিত গ্রাম, বর্তমানে যেসব অঞ্চলে টেলিপরিষেবা প্রত্যাহার করা হয়েছে - সেখানে এবং নতুন জনবসতি গড়ে ওঠা অঞ্চলে ফোর জি পরিষেবা পৌঁছে দেওয়া সম্ভব হবে। এছাড়াও, টু জি/থ্রি জি পরিষেবার আওতায় থাকা ৬ হাজার ২৭৯টি গ্রামে ফোর জি পরিষেবা পৌঁছে দেওয়া হবে।
আত্মনির্ভর ভারত অভিযানে ফোর জি প্রযুক্তির সাহায্যে বিএসএনএল এই প্রকল্পটি বাস্তবায়িত করবে। এর জন্য মোট অনুমিত ব্যয় ২৬ হাজার ৩১৬ কোটি টাকা। এই প্রকল্প বাস্তবায়নে প্রায় ৫ বছর সময় লাগবে। বিএসএনএল ইতোমধ্যেই আত্মনির্ভর ফোর জি প্রযুক্তির সাহায্যে বিভিন্ন অঞ্চলে এই প্রকল্প বাস্তবায়ন করছে। এর ফলে, গ্রামাঞ্চলে উন্নত মোবাইল পরিষেবা পৌঁছে দেওয়ার জন্য সরকার যে পরিকল্পনা করেছে, তা বাস্তবায়নে আরও এক ধাপ এগোনো যাবে। এছাড়াও, মোবাইল ব্রডব্যান্ডের মাধ্যমে বিভিন্ন ই-গভর্ন্যান্স পরিষেবা, ব্যাঙ্কিং পরিষেবা, টেলিমেডিসিন ও টেলিএডুকেশনের মতো পরিষেবার সু্যোগও প্রত্যন্ত অঞ্চলে পৌঁছে দেওয়া সম্ভব হবে। এর ফলে, সংশ্লিষ্ট অঞ্চলগুলিতে কর্মসংস্থানের সু্যোগ সৃষ্টি হবে।
PG/CB/SB
(
নারীওশিশুবিকাশমন্ত্রক
বিচার প্রক্রিয়ার সঙ্গে যুক্ত ব্যক্তিদের লিঙ্গ সংবেদনশীল করে তোলা
নয়াদিল্লি, ৬ ফেব্রুয়ারি, ২০২০
কেন্দ্রীয় নারী ও শিশু উন্নয়ন মন্ত্রক মুসৌরির লালবাহাদুর শাস্ত্রী ন্যাশনাল অ্যাকাডেমি অফ অ্যাডমিনিস্ট্রেশন -এর ন্যাশনাল জেন্ডার সেন্টারকে বিচার প্রক্রিয়ার সঙ্গে যুক্ত ব্যক্তিদের লিঙ্গ সংবেদনশীলতার ব্যাপারে দক্ষতা বৃদ্ধি এবং প্রশিক্ষণের ব্যবস্থা করার জন্য অনুরোধ জানিয়েছে যাতে, তাঁরা তৃণমূলস্তরে মহিলাদের নিরাপত্তা ও সুরক্ষার বিষয়ে যথাযথভাবে কর্মসূচি গ্রহণ এবং আইনি ও পুলিশি সহায়তা দিতে পারেন।
মুসৌরির এলবিএসএনএএ-এর ন্যাশনাল জেন্ডার সেন্টার ২০১৮-র মে মাস থেকে শুরু করে চলতি বছরের জানুয়ারি পর্যন্ত বিচার প্রক্রিয়ার সঙ্গে যুক্ত ব্যক্তি যেমন – বিচারক ও জেলাশাসকদের জন্য আটটি লিঙ্গ সংবেদনশীলতা বিষয়ক কর্মসূচির আয়োজন করেছে।
ন্যাশনাল জুডিশিয়াল অ্যাকাডেমি ২০১৮ সেপ্টেম্বর থেকে চলতি বছরের জানুয়ারি পর্যন্ত লিঙ্গ সংবেদনশীলতার ওপর বিচার প্রক্রিয়ার সঙ্গে আধিকারিকদের জন্য আটটি কর্মসূচির আয়োজন করেছে।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS/DM
(Visitor Counter : 73
বিজ্ঞানওপ্রযুক্তিমন্ত্রক
নিরাপদ ও স্বাস্থ্যকর পানীয় জলের জন্য আধুনিক প্রযুক্তি এবং ভারতীয় পরম্পরাগত জ্ঞানের প্রয়োগ
নয়াদিল্লি, ০২ জুন, ২০২১
জল সম্পূর্ণরূপে জীবাণূমুক্ত করতে এবং প্রাকৃতিক তেলের সম্ভাব্য স্বাস্থ্যগত সুবিধার বিভিন্ন দিক খুঁজে বের করতে আধুনিক প্রযুক্তি ও পরম্পরাগত ভারতীয় জ্ঞানকে একত্রিত করে কাজে লাগানো হয়েছে।
জলের মধ্যে যে সমস্ত ক্ষুদ্রাতিক্ষুদ্র অণু জীব থাকে, তা দূর করা অত্যন্ত জরুরি। কারণ, জলে মিশে থাকা এই অণু জীবগুলি জল বাহিত বিভিন্ন রোগের উৎস। তবে, ক্লোরিনেশনের মতো রাসায়নিক পদ্ধতির মাধ্যমে জলে থাকা ক্ষতিকারক অণু জীবগুলিকে বিনষ্ট করা যেতে পারে। তাই, জল জীবাণুমুক্তকরণের ক্ষেত্রে আধুনিক প্রযুক্তি প্রয়োগের পাশাপাশি, এ ধরনের প্রযুক্তি ব্যবহারে সরলতা এবং স্বল্প ব্যয়ে এই প্রযুক্তি সকলের কাছে পৌঁছে দেওয়া অত্যন্ত জরুরি।
কেন্দ্রীয় বিজ্ঞান ও প্রযুক্তি দপ্তরের জল সংক্রান্ত প্রযুক্তিগত উদ্যোগের মাধ্যমে পুণের এনসিএল প্রতিষ্ঠানের বিজ্ঞানী ডঃ ভি এম ভান্ডারির নেতৃত্বে একটি দল ‘স্বস্তিক’ নামে একটি হাইব্রিড টেকনোলজি উদ্ভাবন করেছে। এই প্রযুক্তি অ্যান্টি মাইক্রোবায়াল সংবেদনশীল ব্যাকটেরিয়া সহ জলে থাকা ক্ষতিকারক অণু জীবগুলিকে বিনষ্ট করে। জলকে সম্পূর্ণ রূপে জীবাণু মুক্ত করার ক্ষেত্রে এই প্রযুক্তি ভারতীয় আয়ুর্বেদের পরম্পরাগত জ্ঞানকেই কেবল সংহত করে না, সেই সঙ্গে প্রাকৃতিক তেলের স্বাস্থ্য ক্ষেত্রে সম্ভাব্য উপকারিতাগুলিকেও প্রতিষ্ঠিত করে। পরম্পরাগত ভারতীয় আয়ুর্বেদ জ্ঞানের মাধ্যমে অনুপ্রাণিত অ্যান্টি মাইক্রোবায়াল প্রযুক্তিটি জলের নমুনা পরীক্ষার ক্ষেত্রে দক্ষতা আরও বাড়িয়েছে এবং এই খাতে খরচ হ্রাস করেছে। উল্লেখ করা যেতে পারে, পরম্পরাগত ভারতীয় আয়ুর্বেদ পদ্ধতিতে জলে থাকা ক্ষতিকারক ব্যাকটেরিয়াগুলি দূরীকরণে আধুনিক অ্যান্টি মাইক্রোবায়ালের মতো পদ্ধতির কথাও উল্লেখ রয়েছে।
নিরাপদ পানীয় জলের ক্ষেত্রে এবং জলে থাকা অণু জীবগুলিকে হত্যা করার ক্ষেত্রে ‘স্বস্তিক’ প্রযুক্তি স্বাস্থ্য ক্ষেত্রে গুরুত্বপূর্ণ ভূমিকা নিতে পারে। বর্তমানে কোভিড-১৯ পরিস্থিতিতে রোগ-প্রতিরোধক ক্ষমতা বাড়াতে সুস্বাস্থ্য বজায় রাখা অত্যন্ত গুরুত্বপূর্ণ হয়ে উঠেছে। প্রায় স্বাভাবিকভাবে নিরাপদ পানীয় জলের সংস্থান করার প্রয়োজনীয়তা অনেকাংশে বৃদ্ধি পেয়েছে।
CG/BD/SB
(Visitor Counter : 1904
স্বাস্থ্যওপরিবারকল্যাণমন্ত্রক
কোভিড – ১৯ এর বিষয়ে সর্বশেষ প্রাপ্ত তথ্য
নতুনদিল্লি, ৬ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রক কোয়ারান্টাইন ব্যবস্থা গড়ে তোলার জন্য যে নির্দেশিকা জারী করেছে তা জানতে হলে নীচের লিঙ্কটিতে ক্লিক করুন
https://www.mohfw.gov.in/pdf/90542653311584546120quartineguidelines.pdf
শেষ পাওয়া তথ্য অনুযায়ী দেশে এখন ৪০৬৭ জনের শরীরে নিশ্চিতভাবে কোভিড–১৯ ভাইরাসের উপস্থিতির প্রমাণ পাওয়া গেছে। ১০৯ জন এই ভাইরাসের সংক্রমণে মারা গেছেন। ২৯১ জন সুস্থ হয়ে বাড়ি ফিরেছেন। আক্রান্তদের মধ্যে ৭৩ শতাংশ পুরুষ, ২৪ শতাংশ মহিলা। সংক্রমিতদের মধ্যে ৪৭ শতাংশের বয়স ৪০-এর কম। ৪০ থেকে ৬০ বছরের মধ্যে রয়েছেন, ১৯ শতাংশ রোগী। ১৯ শতাংশ রোগীর বয়স ষাটের ওপর।
তথ্যগুলি বিশ্লেষণ করে আরো দেখা গেছে যারা মারা গেছেন, তাঁদের মধ্যে ৮৬%র ডায়বেটিস, উচ্চ রক্তচাপ, কিডনি বা হৃদযন্ত্রে সমস্যা ছিল।
স্বাস্থ্য মন্ত্রকের ওয়েবসাইট থেকে চিকিৎসা ব্যবস্থাপনা সহ বিভিন্ন বিষয়ে তথ্য পাওয়া যাবে। এই ওয়েবসাইটটি হল https://www.mohfw.gov.in/.
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in .-এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে।
(CG/CB
জলশক্তি মন্ত্রক
জম্মু ও কাশ্মীর ২০২২ সালের ডিসেম্বরের মধ্যে ঐ অঞ্চলের প্রতিটি পরিবারে পাইপ বাহিত জল পৌঁছে দেবার উদ্যোগ নিচ্ছে
নয়াদিল্লি, ১৩ মে, ২০২০
জল জীবন মিশনের আওতায় ২০২২ সালের ডিসেম্বর মাসের মধ্যে গ্রামাঞ্চলের প্রতিটি পরিবারে পাইপ বাহিত জল পৌঁছে দিতে কেন্দ্রশাসিত জম্মু ও কাশ্মীর পরিকল্পনা গ্রহণ করছে। কেন্দ্রীয় শাসিত ঐ অঞ্চলটি চলতি বছরে ৩টি জেলার ৫ হাজার গ্রামের সমস্ত পরিবারে ১০০ শতাংশ জল সংযোগ পৌঁছে দেওয়ার পরিকল্পনা করছে।
জল জীবন মিশনের আওতায় প্রতিটি পরিবারে পাইপ বাহিত জল পৌঁছে দেওয়ার উদ্দেশ্যে গতকাল পানীয় জল ও স্বাস্থ্য বিধান দপ্তরের পক্ষ থেকে বিস্তারিত পরিকল্পনা পেশ করা হয়। জম্মু ও কাশ্মীরের আধিকারিকরা জানিয়েছেন মোট ১৮ লক্ষ ১৭ হাজার গ্রামীণ পরিবারের মধ্যে ৫ লক্ষ ৭৫ হাজার পরিবারে ইতিমধ্যেই পাইপ বাহিত জল পৌঁছে দেওয়া হয়েছে। বাকি পরিবারগুলির মধ্যে ২০২০-২১ এ আরও ১ লক্ষ ৭৬ হাজার পরিবারে পাইপ বাহিত জল পৌঁছে দেওয়ার পরিকল্পনা হাতে নেওয়া হয়েছে।
চলতি অর্থবর্ষে কেন্দ্রশাসিত জম্মু ও কাশ্মীর কেন্দ্রীয় সহায়তা বাবদ ৬৮০ কোটি টাকা পাবে। তবে, কাজকর্মের সময় মতো রূপায়ণের ক্ষেত্রে অতিরিক্ত অর্থ মঞ্জুর করা হবে।
চলতি অর্থবর্ষে জম্মু ও কাশ্মীরে ৯৮টি জল নমুনা পরীক্ষাগারের মধ্যে ১০টি পরীক্ষাগারকে এনএবিএল অনুমোদিত করার পরিকল্পনা হাতে নেওয়া হয়েছে। এছাড়াও, কেন্দ্রশাসিত প্রশাসন ৪টি এমন গ্রামে জল পৌঁছে দেওয়ার পরিকল্পনা করেছে, যেখানে জলে দূষণ প্রমাণিত হয়েছে।
গ্রামাঞ্চলের প্রতিটি পরিবারে পাইপ বাহিত জল পৌঁছে দেওয়ার পরিকল্পনা বাস্তবায়িত করতে গত তিন মাসে রাজ্য ও কেন্দ্রশাসিত অঞ্চলগুলির সঙ্গে বিস্তারিত আলাপ-আলোচনা করা হয়েছে।
(CG/BD/SB
প্রধানমন্ত্রীরদপ্তর
প্রধানমন্ত্রী বদরপুরায় বানস কমপ্লেক্সে মধু কারখানার প্রশংসা করেছেন
নতুন দিল্লি, ২১ মে, ২০২৩
প্রধানমন্ত্রী শ্রী নরেন্দ্র মোদী বদরপুরায় বানস কমপ্লেক্সে মধু কারখানার প্রশংসা করেছেন।
প্রধানমন্ত্রী তাঁর ট্যুইটে বলেন:
“যখন উদ্ভাবনের কথা আসে তখন @banasdairy1969 সর্বদাই সবার প্রথমে থাকে। মিষ্টি বিপ্লবে ভারতকে সামনের দিকে এগিয়ে নিয়ে যেতে যে গুরুত্বপূর্ণ পদক্ষেপ গ্রহণ করা হয়েছে, তা দেখে ভালো লাগছে। এই মধু পরীক্ষাগার অত্যন্ত লাভজনক হবে।”
(AC/PM/AS
প্রতিরক্ষামন্ত্রক
এয়ার মার্শাল ভিআর চৌধুরী পশ্চিমাঞ্চল বায়ুসেনা কমান্ডের কমান্ড হিসেবে দায়িত্বভার গ্রহণ করেছেন
নয়াদিল্লী, ১ আগস্ট, ২০২০
অতিবিশিষ্ট সেবা পদক, বায়ুসেনা পদক জয়ী এয়ার মার্শাল ভিআর চৌধুরী ভারতীয় বায়ুসেনার পশ্চিমাঞ্চল এয়ার কমান্ডের এয়ার অফিসার কমান্ডিং ইন চিফ হিসেবে আজ থেকে দায়িত্বভার গ্রহণ করেছেন। তিনি এয়ার মার্শাল বি সুরেশের জায়গায় স্থলাভিষিক্ত হলেন।
এয়ার মার্শাল ভিআর চৌধুরী ১৯৮২ সালের ২৯শে ডিসেম্বর ভারতীয় বায়ুসেনার ফাইটার স্ট্রিমে  একজন যুদ্ধ বিমানচালক হিসেবে কাজে যোগ দেন। ৩৮ বছরের এই বর্ণময় কর্মজীবনে বিভিন্ন ধরণের যুদ্ধ বিমান চালানোর অভিজ্ঞতা রয়েছে তার। ভারতীয় বায়ুসেনার একাধিক যুদ্ধ বিমানের প্রশিক্ষক হিসেবে কাজ করেছেন তিনি । ৩ হাজার ৮০০ ঘন্টারও বেশি বিমান চালানোর অভিজ্ঞতা রয়েছে তাঁর। এমনকি মিগ-২১, মিগ-২৩ এমএফ, মিগ-২৯ এবং সুখই ৩০ বিমান চালানোর অভিজ্ঞতাও রয়েছে এয়ার মার্শাল ভিআর চৌধুরীর।
তিনি কর্মজীবনে ভারতীয় বায়ুসেনার একাধিক গুরুত্বপূর্ণ পদে দায়িত্বভার সামলেছেন। ফ্রন্ট লাইন ফাইটারর্স কমান্ডিং অফিসারও ছিলেন তিনি। এমনকি ফ্রন্ট লাইন ফাইটারর্স বেসেরও কমান্ডেন্ট হিসেবেও কাজ করেছেন। দিল্লীর বায়ুসেনা সদর দপ্তর বায়ু ভবনে সহকারি মুখ্য এয়ার স্টাফ হিসেবেও নিযুক্ত ছিলেন। এমনকি এই পদে নিয়োগ হওয়ার আগে পূর্বাঞ্চলীয় এয়ার কমান্ডের বরিষ্ঠ এয়ার স্টাফ হিসেবেও নিযু্ক্ত ছিলেন। এয়ার মার্শাল ভি আর চৌধুরী ওয়েলিংটন ডিফেন্স সার্ভিসেস স্টাফ কলেজের প্রাক্তনী।
তাঁর অসামান্য কাজের জন্য স্বীকৃতি হিসেবে ২০০৪ সালের জানুয়ারিতে বায়ুসেনা পদকও পান। ২০১৫ সালে জানুয়ারিতে তিনি অতি বিশিষ্ট সেবা পদকও লাভ করেন।
CG/SS/NS
(Visitor Counter : 174
প্রতিরক্ষামন্ত্রক
স্বাধীনতার ৭৫তম বার্ষিকী উপলক্ষে বিআরও-এর একগুচ্ছ কর্মসূচির সূচনা
নয়াদিল্লি, ৯ আগস্ট, ২০২১
তাৎপর্যপূর্ণ বৈশিষ্ট:
- উত্তরাখণ্ড ও সিকিমে সাহসিকতার স্বীকৃতিস্বরূপ পুরস্কৃত সেনা জওয়ান এবং যুদ্ধে অংশ নেওয়া বীর সৈনিকদের সংবর্ধনা জানানো হয়েছে
- স্বাধীনতার ৭৫তম বার্ষিকী উদযাপনের অঙ্গ হিসেবে সারা দেশে চিকিৎসা শিবির, চারাগাছ রোপণ অভিযান ও স্কুল সংবাদ আয়োজন করা হচ্ছে
- স্বাধীনতা দিবসে ভারতের ৭৫টি সবচেয়ে উঁচু গিরিপথে জাতীয় পতাকা উত্তোলন হবে
ভারতের স্বাধীনতার ৭৫তম বার্ষিকী উপলক্ষে আজাদি কা অমৃত মহোৎসব-এর অঙ্গ হিসেবে সীমান্ত সড়ক সংস্থা  একগুচ্ছ কর্মসূচি গ্রহণ করেছে। গর্বের এই মুহূর্ত উদযাপনে সীমান্ত সড়ক সংস্থা দেশজুড়ে একাধিক কল্যাণমূলক ও দেশাত্মবোধক কর্মসূচি আয়োজন করছে। এর মধ্যে রয়েছে ৭৫টি জায়গায় চিকিৎসা শিবির, ৭৫টি জায়গায় বৃক্ষরোপণ অভিযান এবং ৭৫টি বিদ্যালয়ে বিশেষ ‘সংবাদ’ অভিযান। বিদ্যালয়ে এ ধরনের অভিযান গ্রহণের উদ্দেশ্য হল ছাত্রছাত্রীদের মধ্যে মতবিনিময় ও বক্তৃতামালার আয়োজন করে তাদের উদ্বুদ্ধ করা। দেশে পার্বত্য এলাকায় সুউচ্চ ৭৫টি গিরিপথে জাতীয় পতাকা উত্তোলন করা হবে। এর মধ্য দিয়ে সীমান্ত সড়ক সংস্থা স্বাধীনতা দিবস উদযাপনের সিদ্ধান্ত নিয়েছে।
এদিকে, সীমান্ত সড়ক সংস্থা গত শনিবার উত্তরাখণ্ডের পিপালকোটি ও পিথোরাগড় সহ সিকিমের চাঁদমারিতে অসীম সাহসিকতার স্বীকৃতিস্বরূপ বীরত্বের সম্মান জয়ী সৈনিক এবং যুদ্ধে অংশ নেওয়া নির্ভীক জওয়ানদের সংবর্ধনা জানানো হয়। পিথোরাগড়ে সীমান্ত সড়ক সংস্থার ‘হীরক’ কর্মসূচির মাধ্যমে শৌর্যচক্র সম্মানে ভূষিত শহীদ সেনানীদের পরিবারগুলিকে স্বীকৃতিস্বরূপ টোকেন দেওয়া হয়। পিপলাকোটিতে আরও একটি অনুষ্ঠানে সীমান্ত সড়ক সংস্থার ‘শিবালিক’ কর্মসূচিতে যুদ্ধক্ষেত্রে শহীদ সেনানীদের পরিবারগুলিকে সংবর্ধিত করা হয়।
সিকিমের চাঁদমারিতে আয়োজিত অনুষ্ঠানে সীমান্ত সড়ক সংস্থার ‘স্বস্তিক’ কর্মসূচিতে রাজ্যের বন ও পরিবেশ মন্ত্রী শ্রী করমা লোডে ভুটিয়া উপস্থিত ছিলেন। তিনি শৌর্যচক্র সম্মানে ভূষিত সিকিমের তিন সেনা জওয়ানকে সংবর্ধনা দেন। যে সমস্ত রাজ্যবাসী অনলাইন গ্যালান্ট্রি অ্যাওয়ার্ড পোর্টালে নাম নথিভুক্ত করেছেন, তাঁদেরকেও সংবর্ধনা দেওয়া হয়।
সীমান্ত সড়ক সংস্থার প্রতিটি অনুষ্ঠানে বিশিষ্ট ব্যক্তিরা উপস্থিত ছিলেন এবং তাঁরা যুদ্ধের নির্ভীক সৈনিকদের সম্পর্কে প্রেরণাদায়ক বিভিন্ন কথা স্মরণ করে তা সকলের সঙ্গে ভাগ করে নেন।
CG/BD/DM/
(Visitor Counter : 210
শিল্পওবাণিজ্যমন্ত্রক
ডিপার্টমেন্ট ফর প্রমোশন অফ ইন্ডাস্ট্রি অ্যান্ড ইন্টার্নাল ট্রেড, ডিপিআইআইটি 'মেক ইন ইন্ডিয়া ফর দা ওয়ার্ল্ড' বিষয়ে বাজেট পরবর্তী ওয়েবিনারের আয়োজন করছে
প্রধানমন্ত্রী ওয়েবিনারে উদ্বোধনী ভাষণ দেবেন
নতুন দিল্লি, ০২ মার্চ, ২০২২
প্রধানমন্ত্রী শ্রী নরেন্দ্র মোদীর দৃষ্টিভঙ্গির সাথে সঙ্গতি রেখে ভারতকে উৎপাদনের ক্ষেত্রে একটি বিশ্বব্যাপী কেন্দ্র হিসেবে গড়ে তোলার জন্য শিল্প ও অভ্যন্তরীণ বাণিজ্য উন্নয়ন বিভাগ, ডিপিআইআইটি এবং শিল্প ও বানিজ্য মন্ত্রকের পক্ষ থেকে একটি বাজেট পরবর্তী ওয়েবিনারের আয়োজন করা হয়েছে। আগামীকাল ৩ মার্চ "মেক ইন ইন্ডিয়া ফর দা ওয়ার্ল্ড" এই বিষয়ের ওপর এই ওয়েবিনার অনুষ্ঠিত হবে। কেন্দ্রীয় বাজেট-২০২২-এ ভারত একটি রোডম্যাপ তৈরি করেছে যেখানে উৎপাদন বৃদ্ধি ও কর্মসংস্থান সৃষ্টির ওপর বিশেষ গুরুত্ব দেওয়া হয়েছে।
এই ওয়েবিনারের উদ্দেশ্য, ভারতে উৎপাদনের ক্ষেত্রে একটি দৃষ্টান্ত স্থাপন করা এবং সেইসঙ্গে রপ্তানিতে ট্রিলিয়ন ডলারের লক্ষ্য অর্জন করা। এই ওয়েবিনারে অর্থনৈতিক বিকাশের ইঞ্জিন হিসাবে ক্ষুদ্র, অতি ক্ষুদ্র এবং মাঝারি শিল্পোদ্যোগ নিয়ে আলোচনা করা হবে।
এই ওয়েবিনারের কেন্দ্রীয় বাজেট-২০২২ এর থিম গুলির উপর আলোকপাত করা হবে। শিল্প উন্নয়ন, দক্ষতা এবং কর্মসংস্থান সহ অন্যান্য বিষয়গুলি নিয়ে প্রধানমন্ত্রী ওয়েবিনারে স্বাগত ভাষণ দেবেন। শিল্প ও বাণিজ্য মন্ত্রী সহ কেন্দ্রীয় ও রাজ্য সরকারের ঊর্ধ্বতন কর্মকর্তারা এবং শিল্পের সঙ্গে যুক্ত ব্যক্তিরা এতে অংশগ্রহণ করবেন।
এই ওয়েবিনারের উদ্দেশ্য হচ্ছে, উৎপাদন বৃদ্ধি, রপ্তানি বৃদ্ধি এবং ক্ষুদ্র, অতি ক্ষুদ্র ও মাঝারি শিল্প সংস্থা গুলিকে শক্তিশালী করা। শিল্পের অগ্রগতির জন্য একটি কর্মপরিকল্পনা এবং উৎপাদন ও রপ্তানির ক্ষেত্রে সংস্কারগুলি কার্যকর করার বিষয়ে আলোচনা করা হবে।
প্রধানমন্ত্রী শ্রী নরেন্দ্র মোদী 'মেক ইন ইন্ডিয়া ফর দা ওয়ার্ল্ড'- এর দৃষ্টিভঙ্গি হবে কেন্দ্রীয় বাজেট২০২২- এর সাথে সম্পর্কিত।
শিল্প ও বাণিজ্যমন্ত্রী শ্রী পীযূষ গোয়েল অনুষ্ঠানে সমাপ্তি ভাষণ দেবেন।
উদ্বোধনী অধিবেশনের পরে আরো তিনটি অধিবেশন হবে। যেখানে, ভারতে উৎপাদন ক্ষেত্রে দৃষ্টান্তমূলক পরিবর্তন, রপ্তানির ক্ষেত্রে ট্রিলিয়ন ডলার লক্ষ্য অর্জন করা এবং ক্ষুদ্র অতি ক্ষুদ্র ও মাঝারি শিল্পোদ্যোগ গুলিকে গ্রোথ ইঞ্জিন হিসাবে ব্যবহার করা, মূলত এই তিনটি বিষয়ে আলোকপাত করা হবে।
অধিবেশনে হরিয়ানা, মধ্যপ্রদেশ, আসাম এবং তামিলনাড়ুর প্রধান শিল্পসচিবরা বক্তব্য রাখবেন।
সমাপ্তি অধিবেশনে তিনজন শীর্ষস্থানীয় শিল্পপতির তৈরী অ্যাকশন প্ল্যান প্রদর্শন করা হবে।
CG/ SB
(Visitor Counter : 123
প্রধানমন্ত্রীরদপ্তর
আইটিপিও আন্তর্জাতিক প্রদর্শনী তথা সম্মেলন কেন্দ্রের নির্মাণ কাজের সঙ্গে যুক্ত শ্রমিকদের সম্মান ও অভিনন্দন জানালেন প্রধানমন্ত্রী
নয়াদিল্লি, ২৬ জুলাই, ২০২৩
প্রধানমন্ত্রী শ্রী নরেন্দ্র মোদী আজ নবনির্মিত আইটিপিও আন্তর্জাতিক প্রদর্শনী তথা সম্মেলন কেন্দ্রে গিয়ে পূজার্চনা করেন। এই কেন্দ্রটির নির্মাণ কাজের সঙ্গে যুক্ত শ্রমিকদের এদিন অভিনন্দনও জানান তিনি।
এক ট্যুইট বার্তায় তিনি বলেন, “দিল্লিতে একটি আধুনিক ও আগামী দিনের উপযোগী আন্তর্জাতিক প্রদর্শনী তথা সম্মেলন কেন্দ্র নির্মিত হয়েছে, যা ভারতে বৈঠক ও সম্মেলন আয়োজনের পাশাপাশি এর সঙ্গে যুক্ত পর্যটনকেও উৎসাহিত করবে। ফলে, বিশ্ববাসীর সমাগম ঘটবে এখানে। এই কেন্দ্রের অর্থনৈতিক ও পর্যটন সংক্রান্ত সুযোগ-সুবিধা ও সুফলও বৃদ্ধি পাবে বহুগুণ”।
AC/SKD/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৮ কোটি ২৯ লক্ষ ছাড়িয়েছে
দেশে গত ২৪ ঘণ্টায় ২৪ লক্ষে ৮৪ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৬৪ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৬ হাজার ৩৯৬
দেশে সুস্পষ্টভাবে করোনায় আক্রান্তের সংখ্যা ৬৯ হাজার ৮৯৭
সাপ্তাহিক-ভিত্তিতে আক্রান্তের হার ০.৯০ শতাংশ
নয়াদিল্লি, ০৪ মার্চ, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ২৪ লক্ষ ৮৪ হাজার ৪১২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৮ কোটি ২৯ লক্ষ ১৩ হাজার ৬০।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০১,৮৫৯
৯৯,৭১,৭৮০
৪২,১৪,২১৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১০,০৪৬
১,৭৪,৫১,৯৬২
৬৩,১২,৬৯০
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৫১,৪৬,৮৬৫
২,৯৪,৪৬,৪৬২
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,২২,২২,২৯৪
৪৪,৭২,৩৩,৭১৬
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২৩,৪০,২৫৫
১৮,০৮,৩২,৭৮৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৪,৬৭,১২৯
১১,২৬,১৮,০০৫
৯৮,৪২,৯৯২
|
|
|
|
প্রিকশন ডোজ
|
|
২,০৩,৬৯,৮৯৮
|
|
মোট
|
|
|
|
১,৭৮,২৯,১৩,০৬০
দেশে গত ২৪ ঘণ্টায় সুস্থ হয়েছেন ১৩ হাজার ৪৫০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৩ লক্ষ ৬৭ হাজার ৭০।
জাতীয় স্তরে সুস্থতার হার বর্তমানে ৯৮.৬৪ শতাংশ।
গত ২৪ ঘণ্টায় নতুন করে আক্রান্ত হয়েছেন ৬ হাজার ৩৯৬ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৬৯ হাজার ৮৯৭ হয়েছে, যা মোট আক্রান্তের ০.১৬ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৯ লক্ষ ২৩ হাজার ৩৫১টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৭ কোটি ৯ লক্ষ ৭৩ হাজার ৩৫৬।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৯০ শতাংশ। একইভাবে, দৈনিক আক্রান্তের হার দাঁড়িয়েছে ০.৬৯ শতাংশ।
CG/SS/SB
(Visitor Counter : 96
প্রধানমন্ত্রীরদপ্তর
প্যারা শ্যুটিং বিশ্বকাপে সোনা জয়ের জন্য প্রধানমন্ত্রী ভারতীয় শ্যুটার অবনী লেখারাকে অভিনন্দন জানিয়েছেন
নতুন দিল্লি, ০৮ জুন, ২০২২
প্রধানমন্ত্রী শ্রী নরেন্দ্র মোদী ফ্রান্সে আয়োজিত প্যারা শ্যুটিং বিশ্বকাপে রেকর্ড স্কোর করে সোনা জেতার জন্য ভারতীয় শ্যুটার অবনী লেখারাকে অভিনন্দন জানিয়েছেন।
এক টুইট বার্তায় প্রধানমন্ত্রী বলেছেন, এই ঐতিহাসিক কৃতিত্বের জন্য @অবনী লেখারাকে অভিনন্দন। আপনি সাফল্যের উচ্চতায় উঠতে থাকুন এবং অন্যদের অনুপ্রাণিত করুন। আমার আন্তরিক শুভেচ্ছা।
প্রধানমন্ত্রীর এই টুইটের প্রত্যুত্তরে অবনী লেখারা প্রধানমন্ত্রী সহ সংশ্লিষ্ট সকলকে আন্তরিক ধন্যবাদ জানিয়েছেন।
CG/ SB
(
রেলমন্ত্রক
দক্ষিণ-পশ্চিম রেল ২০২১-২২ অর্থবর্ষে পূর্ব নির্ধারিত বৈদ্যুতিকীকরণের লক্ষ্য অতিক্রম করেছে
এই রেলে ৩,৫৬৬ রুট কিলোমিটারের মধ্যে ১,৭৩৪ রুট কিলোমিটারের বৈদ্যুতিকীকরণ হয়েছে
নয়াদিল্লি, ৩১ মার্চ, ২০২২
ভারতীয় রেল ২০৩০-এর মধ্যে রেল পরিষেবা ব্যবস্থাকে ‘গ্রিন’ বা পরিবেশ-বান্ধব করে তোলার লক্ষ্যে যে প্রয়াস চালাচ্ছে তার অঙ্গ হিসেবে দক্ষিণ-পশ্চিম রেল ২০২১-২২ অর্থবর্ষের ২৮শে মার্চ পর্যন্ত ধার্য ৪৫৯ রুট কিলোমিটারের মধ্যে ৫১১.৭ রুট কিলোমিটারে বৈদ্যুতিকীকরণের কাজ সম্পূর্ণ করেছে।
২০২০-২১ অর্থবর্ষে দক্ষিণ-পশ্চিম রেল ৪৭৬.৭ রুট কিলোমিটারে বৈদ্যুতিকীকরণের কাজ সম্পূর্ণ করেছিল। চলতি বছরের মার্চ পর্যন্ত দক্ষিণ-পশ্চিম রেলের যে সমস্ত শাখায় বৈদ্যুতিকীকরণের কাজ সম্পূর্ণ হয়েছে তার মধ্যে রয়েছে – ইয়েলাহঙ্কা-চিক্কাবল্লাপুর , তুমাকুরু-নিত্তুরু , হোসাদুর্গা-চিকজাজুর , কুদাচি-ঘাটাপ্রভা  প্রভৃতি।
এই রেলের জেনারেল ম্যানেজার শ্রী সঞ্জীব কিশোর জানিয়েছেন, বৈদ্যুতিকীকরণের ধার্য লক্ষ্যমাত্রা পূরণে এবং তা ছাপিয়ে যেতে প্রচেষ্টায় কোনও ত্রুটি রাখা হয়নি। তিনি আরও বলেন, এই রেলের বিভিন্ন ডিভিশনের মধ্যে সহযোগিতা ও সমন্বয়ের ফলেই সময়সীমার মধ্যে বৈদ্যুতিকীকরণের কাজ সম্পূর্ণ হয়েছে এবং ধার্য লক্ষ্যমাত্রার তুলনায় বেশি রুটে বৈদ্যুতিকীকরণের কাজ হয়েছে।
দক্ষিণ-পশ্চিম রেলে সুদীর্ঘ রুটে বৈদ্যুতিকীকরণের কাজ শেষ হওয়ায় আরও বেশি ইলেক্ট্রিক ইঞ্জিন চলাচল করতে পারবে। এর ফলে ডিজেল-চালিত ইঞ্জিনগুলির ব্যবহার কমবে এবং জ্বালানির সাশ্রয় হবে। একইভাবে, এই রেলের বিভিন্ন রুটে গতিময়তা বাড়বে এবং সময়ানুবর্তিতায় আরও উন্নতি হবে।
উল্লেখ করা যেতে পারে, দক্ষিণ-পশ্চিম রেলে ২০১৬-তে ২০০ কিলোমিটার রুটে বৈদ্যুতিকীকরণের কাজ সম্পূর্ণ হয়েছিল। এখন তা বেড়ে ১,৭৩৪ রুট কিলোমিটার হয়েছে।
CG/BD/DM/
(Visitor Counter : 80
গ্রামোন্নয়নমন্ত্রক
গরিব কল্যাণ রোজগার অভিযানের আওতায় প্রায় ৩২ কোটি কর্মদিবস সৃষ্টির মাধ্যমে কর্মসংস্থানের সুযোগ তৈরি হয়েছে এবং ৩১ হাজার ৫০০ কোটি টাকারও বেশি অর্থ এ পর্যন্ত ব্যয় করা হয়েছে
নয়াদিল্লী, ১২ অক্টোবর, ২০২০
কোভিড-১৯ সংক্রমণের জেরে গ্রামাঞ্চলে ফিরে আসা পরিযায়ী কর্মী এবং ক্ষতিগ্রস্ত সাধারণ মানুষের কর্মসংস্থান ও জীবিকার সুযোগ করে দিতে গরিব কল্যাণ রোজগার অভিযানের সূচনা করা হয়েছে। এই প্রকল্পটিকে এক মিশন মোড হিসেবে নেওয়া হয়েছে। মূলত ৬টি রাজ্যে সবথেকে বেশি ফিরে আসা পরিযায়ী শ্রমিকদের সুবিধার্থে এই অভিযান বিশেষ কার্যকরী ভূমিকা পালন করেছে। এই ৬টি রাজ্যে ১১৬টি জেলায় পরিযায়ী শ্রমিকদের জীবন-জীবিকার সুযোগ বৃদ্ধির মাধ্যমে গ্রামবাসীদের ক্ষমতায়ণে বিশেষ সাহায্য করেছে।
এই অভিযান সূচনার ১৫ সপ্তাহের মধ্যে প্রায় ৩২ কোটি কর্মদিবস সৃষ্টির মাধ্যমে কর্মসংস্থানের সুযোগ প্রদান করা হয়েছে এবং এই আওতায় ৩১ হাজার ৫৭৭ কোটি টাকা ব্যয় করা হয়েছে। এই অভিযানে ১ লক্ষ ৩২ হাজার ১৪৬টি জলাধার পরিকাঠামো, ৪ লক্ষ ১২ হাজার ২১৪টি গ্রামীণ বাড়ি, ৩৫ হাজার ৫২৯টি গবাদি পশুর আশ্রয়স্থল, ২৫ হাজার ৬৮৯টি কৃষি ভিত্তিক পুকুর এবং ১৬ হাজার ২৫৩টি কমিউনিটি শৌচালয় কমপ্লেক্স তৈরি করা হয়েছে। এছাড়াও ২ হাজার ১২৩টি গ্রাম পঞ্চায়েতে ইন্টারনেট সংযোগের সুবিধা প্রদান করা হয়েছে। জেলা ভিত্তিক খনিজ তহবিলের সাহায্যে ৭ হাজার ৩৪০ টি কাজ করা হয়েছে। এমনকি কঠিন ও তরল বর্জ্য ব্যবস্থাপনার আওতায় ২১ হাজার ৫৯৫ টি কাজ সম্পন্ন হয়েছে। এর পাশাপাশি কৃষি বিজ্ঞান কেন্দ্রের সাহায্যে ৬২ হাজার ৮২৪ জনকে দক্ষতা প্রশিক্ষণ প্রদান করা হয়েছে।
১২টি মন্ত্রক/দপ্তর এবং রাজ্য সরকারের নিরলস প্রয়াসে এই অভিযানে সফলতা লক্ষ্য করা গেছে। পরিযায়ী শ্রমিক এবং গ্রামীণ মানুষের উন্নয়নে যথাসাধ্য প্রয়াস চালানো হয়েছে। যেসমস্ত পরিযায়ী শ্রমিক ফিরে এসে স্থায়ীভাবে থাকতে চান তাদের কথা চিন্তা করে দীর্ঘস্থায়ী কর্মসংস্থান এবং জীবন-জীবিকার সুবিধার্থে দীর্ঘ মেয়াদ ভিত্তিক কর্মপরিকল্পনা গ্রহণ করা হচ্ছে।
CG/SS /NS
(
বিদ্যুৎমন্ত্রক
এনটিপিসি'র উদ্যোগে ব্রিকস গোষ্ঠীভুক্ত দেশগুলিকে নিয়ে সবুজ হাইড্রোজেন বিষয়ে দুদিনের শিখর সম্মেলন
নতুন দিল্লি, ২৩ জুন, ২০২১
জাতীয় তাপবিদ্যুৎ কর্পোরেশন লিমিটেড, এনটিপিসি, বিদ্যুৎ মন্ত্রকের অধীন একটি বৃহত্তর বিদ্যুৎ সংস্থা। এই সংস্থার উদ্যোগে সবুজ হাইড্রোজেন বিষয়ে দুদিনের কর্মশালার আয়োজন করা হয়েছিল। যে বিষয়টি বর্তমান কালে একটি গুরুত্বপূর্ণ এবং শক্তির পরবর্তী বাহক হিসেবে বিবেচিত।
অনলাইনের মাধ্যমে এই কর্মশালায় ব্রিকস গোষ্ঠী ভুক্ত দেশ ব্রাজিল, রাশিয়া, ইন্ডিয়া, চায়না এবং সাউথ আফ্রিকার বিশেষজ্ঞরা যোগ দিয়েছিলেন। সবুজ হাইড্রোজেন ও তার সাম্প্রতিককালের বিস্তার নিয়ে বিভিন্ন দেশের বিশেষজ্ঞরা আদান প্রদান করেন।
এই ভার্চুয়াল শিখর সম্মেলনে বক্তা হিসেবে উপস্থিত ছিলেন তাদের মধ্যে রয়েছেন, ব্রাজিলের খনি ও শক্তি মন্ত্রী শ্রীমতি অ্যাগনিস এম ডিকসটা, রাশিয়ান এনার্জি এজেন্সির কোভালেভ অ্যান্ড্রিউ, ভারতের বিজ্ঞানী ডক্টর প্রকাশ চন্দ্র মাইথনি, চীনের ন্যাশনাল এনার্জি অ্যাডমিনিস্ট্রেশনের শ্রীমতি ফু তিয়ানি, দক্ষিণ আফ্রিকার ন্যাশনাল ডিপার্টমেন্ট অফ এনার্জির ম্যাকাবো এইচ সিরি প্রমূখ।
ভারতের বিদ্যুৎ মন্ত্রকের সচিব শ্রী অলোক কুমার প্রারম্ভিক ভাষণে বলেন, সবুজ হাইড্রোজেন উৎপাদনের জন্য ভারত বিবিধ ব্যবস্থা গ্রহণ করেছে। এমনকি জাতীয় হাইড্রোজেন মিশন গঠন করেছে।
CG/ SB
(Visitor Counter : 145
প্রতিরক্ষামন্ত্রক
অস্ট্রেলিয়ার হাই কমিশনার মিঃ ব্যারি ও’ ফ্যারেল এও নৌবাহিনীর পশ্চিমাঞ্চলীয় প্রধানের সঙ্গে সাক্ষাৎ করেছেন
নয়াদিল্লী, ২৪ নভেম্বর, ২০২০
অস্ট্রেলিয়ার হাই কমিশনার মিঃ ব্যারি ও’ ফ্যারেল এও, মুম্বাইতে অস্ট্রেলিয়ার উপরাষ্ট্রদূত মিস সারা রবার্টস এবং তিন সদস্যের প্রতিনিধি দল ২৩শে নভেম্বর নৌবাহিনীর পশ্চিমাঞ্চলীয় প্রধান, ভাইস অ্যাডমিরাল অজিত কুমারের সঙ্গে সাক্ষাৎ করেছেন। সাক্ষাতের সময় প্রতিরক্ষা ও নিরাপত্তা ক্ষেত্রে দ্বিপাক্ষিক সহযোগিতা, কৌশলগত অংশীদারিত্ব ও ভারত মহাসাগরীয় অঞ্চলের রাষ্ট্রগুলির মধ্যে অভিন্ন সামুদ্রিক স্বার্থ নিয়ে আলোচনা হয়েছে। নৌবাহিনীর পশ্চিমাঞ্চলীয় কমান্ডের বিমান বহনকারী ডকটিও হাই কমিশনার ঘুরে দেখেন।
মিঃ ফ্যারেলের এই সফর অত্যন্ত গুরুত্বপূর্ণ। সদ্য শেষ হওয়া ভারত, অস্ট্রেলিয়া, জাপান ও মার্কিন যুক্তরাষ্ট্রের যৌথ নৌ-মহড়া মালাবার ২০২০-তে অস্ট্রেলীয় নৌবাহিনীর রণতরী এইচএমএএস ব্যালার্ট অংশ নিয়েছিল। মালাবার নৌ-মহড়ার দুটি পর্যায়েই অস্ট্রেলিয়া যোগ দেয়।
কমনওয়েল্থ গোষ্ঠীভুক্ত দুটি রাষ্ট্রের মধ্যে সু-সম্পর্কের জন্য অস্ট্রেলিয়ার হাই কমিশনারের এই সফর, দুই দেশের নৌ-বাহিনীর মধ্যে সমন্বয় বাড়াবে।
প্রধানমন্ত্রীরদপ্তর
হনুমান জয়ন্তীতে প্রধানমন্ত্রীর শুভেচ্ছা
নতুন দিল্লি, ৮ এপ্রিল, ২০২০
হনুমান জয়ন্তীর শুভ অনুষ্ঠানে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, "হনুমান জয়ন্তীর শুভ অনুষ্ঠান উপলক্ষে দেশবাসীকে আন্তরিক শুভেচ্ছা। ভক্তি, শক্তি, উৎসর্গ এবং শৃঙ্খলার প্রতীক পবনপুত্রের জীবন আমাদের প্রতিটি সঙ্কটের মুখোমুখি হতে সাহস জোগায় ও তার থেকে উত্তরণের পথ দেখায়"।
(CG/SS